कुसुमलता चुनी गई श्रेष्ठ कहानी वाचक
उच्च प्राथमिक स्कूल, कसहीबाहरा में शिक्षण सत्र 2016-17 की शुरूआत से ही नवाचार के तहत स्कूली बच्चों में अभिव्यक्ति कौशल विकसित करने के उद्देश्य से हर शनिवार को होने वाले कहानी उत्सव कार्यक्रम का समापन हो गया। अंतिम दिन कक्षा 8वीं के धर्मराज, शिवाराम, कुसुमलता व खिलेश्वरी ने अतिथियों को कहानियां सुनाई। कहानी वाचन के बाद सप्ताह के श्रेष्ठ कहानी वाचक के रूप में कुसुमलता का चयन किया गया। अतिथियों ने प्रमाण पत्र व गिफ्ट देकर सम्मानित किया। इस अवसर पर कहानी वाचक के रूप में राज्यपाल पुरस्कृत शिक्षक छबिराम पटेल व नवाचारी शिक्षक विजय अनंत ने सहभागिता की।
कार्यक्रम संयोजक हेमंत खुंटे ने कहानी उत्सव के आयोजन के उद्देश्य पर प्रकाश डालते हुए कहा कि स्कूली छात्रों की कल्पना शक्ति बढ़ाने, पढ़ाई को रोचक बनाने तथा बच्चों को स्थानीय बोलियों से जोड़ना है। बच्चों को कहनी के माध्यम से शिक्षा व साहित्य के प्रति अभिरूचि जागृत करना भी इसका मकसद है।
कार्यक्रम
पिथौरा|नवाचार के तहत कसहीबाहरा में स्कूली बच्चों को कहानी सुनाया।
awa_Deva hin_Deva hin_Deva hin_Deva hin_Deva